ועדת הכספים, כנסת 17, פרוטוקול מספר 326, 2007-02-27 11:55

יעקב ליצמן: אני פותח את ישיבת ועדת הכספים.

יעקב ליצמן: על סדר היום שינויים בתקציב לשנת 2007.

סטס מיסז'ניקוב: בהמשך להצעה לסדר יום של חבר הכנסת אמנון כהן, אני מציע שנאמץ את הצעתו של חבר הכנסת ריבלין שנתחיל את העיכוב ממחר, אבל את כל ההצבעות שלא נראות לאחד מחברי הוועדה כדחופות היום, נדחה אותן למחר.

יעקב ליצמן: פנייה מספר 34 – השכלה גבוהה.

ריקי ארמן: מדובר בפנייה תקציבית מאוזנת של השכלה גבוהה.

יעקב ליצמן: איך את יודעת היא מאוזנת?

יעקב ליצמן: הרי ההשכלה הגבוהה לא מאפשרת לחשב הכללי להכניס חשב ומבקר המדינה ערך ביקורת חריפה על כך.

יעקב ליצמן: את אומרת שזה מאוזן ואני שואל איך את יודעת שזה מאוזן.

חיים אורון: יש מרכז סיוע לסטודנטים.

ריקי ארמן: מדובר בשינוי טכני.

חיים אורון: מה זאת אומרת טכני?

חיים אורון: לא ניצלו את הכסף?

חיים אורון: אנחנו לא בסוף שנה שיכול להיווצר עודף.

ריקי ארמן: יש כאן איזושהי תוספת תקציבית למועצה הלאומית למחקר ולפיתוח.

ריקי ארמן: התרשמתי מהם שהעניין מאוד מאוד דחוף להם.

חיים אורון: למה מורידים מהסטודנטים?

ריקי ארמן: אין שינוי במנגנוני הסיוע.

חיים אורון: מורידים 3 מיליון שקלים.

יעקב ליצמן: אני מצביע.

יעקב ליצמן: ה צ ב ע ה פנייה מספר 34 – לא אושרה פנייה מספר 36 ו-37 אם היו באים אלינו ואומרים שהבטחה - כן, שירותים אחרים - כן, בשתי ידיים הייתי מצביע בעד כי אני חושב שזה נכון.

יעקב ליצמן: אם אנחנו תומכים בנהג, זה עוול שעושים לנו כי מכשילים אותנו.

יעקב ליצמן: אני רוצה לאשר את הבקשה.

יעקב ליצמן: אני אומר זאת במפורש אבל אני פונה לאוצר ומבקש שימחק את המילה נהג.

יעקב ליצמן: אני חושב שצריך לתת את התקציב ללשכה ולא להגביל, אבל שאנחנו נאשר נהג?

קריאה: גם נהג צריך.

חיים אורון: אני רוצה להמשיך את הדברים של חבר הכנסת ליצמן ולומר דבר נוסף.

חיים אורון: היות שאני היחיד שהייתי בוועדה, היה ראוי שיהיה כתוב כאן בהתאם להחלטת ועדת הכספים כי אנחנו במפורש קבענו.

חיים אורון: אריק שרון הוא לא היחיד.

חיים אורון: כל מי שקופץ בחוסר זהירות, שיסתכל סביבו ויחשוב.

חיים אורון: כל אחד מבין מה אני אומר.

חיים אורון: אנחנו ברגע מסוים החלטנו לכבודם של ראשי ממשלות לשעבר לומר שבמשך חמש שנים, לא לכל החיים, יש זכויות ואני חושב שצריך להיות כתוב כאן שזה על פי החלטת ועדת הכספים.

חיים אורון: יש עוד ראש ממשלה שגם הוא לא בדיוק מתרוצץ ברחובות עכשיו.

ראובן ריבלין: אדוני היושב-ראש, ועדת המשנה שדנה בקיצוץ הזכויות, ושאנחנו קיבלנו את החלטתה וגם ביצענו אותה, קבעה שכל ראש ממשלה, שפרש מתפקידו מסיבה זו או אחרת או סיים את תפקידו, זכאי לתנאים.

ראובן ריבלין: האם אנחנו מתכוונים לגעת בכל ראש-ממשלה לגופו או מכבדים את מוסד ראש-הממשלה?

ראובן ריבלין: לפני שנה פרש ראש-הממשלה אריאל שרון וזכותו עומדת לו לחמש שנים, ואסור לפגוע בזכות זו, מה עוד שבהחלט יכול להיות שהיום בלילה או מחר בלילה, אין אפשרות להפחית מתנאיו על פי מצבו המיוחד.

ראובן ריבלין: יכולים אנשים לומר שיש אנשים שהם דווקא נמצאים במלוא היכולת התפעולית ורצוי שלהם לא ייתנו.

ראובן ריבלין: אני אומר בצורה מפורשת ביותר שאנחנו צריכים להתייחס לראש-הממשלה לשעבר אריק שרון כמו לכל ראש-ממשלה לשעבר ולא להתחיל להיכנס בכל עניין לגוף הבעיה המיוחדת שקיימת.

ניסן סלומינסקי: אני מסכים עם דבריהם של היושב-ראש וחבר הכנסת אורון.

ניסן סלומינסקי: זה נכון שצריך לתת לכל ראש-ממשלה את הכבוד שנותנים לו.

ניסן סלומינסקי: אם יש דברים ספציפיים, ישבה הוועדה ואישרה לראש-הממשלה הזה, כמו לאחר, דברים ספציפיים וזה בסדר שמאשרים דברים ספציפיים בהתאם לנסיבות, וכן נכנסים לנסיבות.

ניסן סלומינסקי: עובדה שאישרו לראש-ממשלה אחד דברים שלא אישרו לראש-ממשלה אחר.

אלי אפללו: אותם תנאים.

אלי אפללו: אלה שיקולים פוליטיים צרים.

ניסן סלומינסקי: אני אומר בדיוק את מה שאמרו היושב-ראש וחבר הכנסת אורון.

אלי אפללו: הם אמרו אחרת.

אלי אפללו: חבר הכנסת אורון אמר שאותו הדבר צריך להיות לגבי כולם.

שגית אפיק: הייתה החלטה על תשלום מיוחד לגבי ראש-הממשלה אריאל שרון.

אלי אפללו: זה לא קשור להחלטה.

ניסן סלומינסקי: כאמור, אני מצטרף להצעתם של היושב-ראש וחבר הכנסת אורון.

אלי אפללו: אני מצטרף לבקשתו של חבר הכנסת אורון.

אלי אפללו: אני תומך בהחלטה שהתקבלה בוועדה.

יעקב ליצמן: אני אנסח את ההחלטה ברוח הדברים כאן וההחלטה אומרת: הבקשה התקציבית נועדה לתקצוב ראש-הממשלה לשעבר אריאל שרון בהתאם להחלטות ועדת הכספים.

יעקב ליצמן: אני מבקש למחוק את כל המלים הנוספות.

יעקב ליצמן: הניסוח הזה הוא על דעת כולנו.

שגית אפיק: תפנה להחלטה ספציפית על החלטה בדבר תשלום מיוחד.

יעקב ליצמן: אין לי בעיה גם עם זה.

יעקב ליצמן: זה אפילו יותר טוב.

יעקב ליצמן: הבקשה התקציבית נועדה לתקצוב לראש-הממשלה לשעבר אריאל שרון, בהתאם להחלטות ועדת כספים בדבר תשלום מיוחד לראש-הממשלה לשעבר.

יעקב ליצמן: אני מציע לאוצר את הנוסח הזה.

יעקב ליצמן: ממילא אתם חייבים לשלם את זה, אבל זה לא יפה שאנחנו מצביעים על כך.

יעקב ליצמן: אם אתה מסכים לנוסח הזה, אני מצביע.

קריאה: מסכים.

יעקב ליצמן: אנחנו מצביעים.

יעקב ליצמן: ה צ ב ע ה פנייה מספר 36 ו-37 – אושרה בנוסח שהוצע על-ידי יו"ר הוועדה פנייה מספר 38 ו-39 – הבורסה לניירות ערך.

אלי אפללו: אם אפשר, אני מבקש להצביע על הצפון כי זה מאוד חשוב לי ואני צריך ללכת.

יעקב ליצמן: פניות מספר 66 עד 86.

ליאור שילת: כמו שהבטחנו לוועדה וליושב-ראש הוועדה בדיון קודם שהתקיים בנושא, אנחנו מעבירים את ההעברה התקציבית הראשונה הגדולה לטובת תוכנית הצפון ועוקף עזה.

ליאור שילת: העברה זו היא בסכומים שמופיעים בפניכם והיא כוללת גם הרשאה נוספת להתחייב שמגדילה את יכולת הפעולה של המשרדים בצפון ובעוטף עזה.

ליאור שילת: ההצעה הזאת היא בהתאם להחלטת הממשלה מספר 914 שמפרטת את הייעודים של כל אחד מהסכומים.

ליאור שילת: העברות קטנות יותר יבואו במהלך השנה והעברה נוספת תועבר במהלך 2008.

ליאור שילת: בהמשך לדיון שהתקיים כאן, התקיים דיון בקבינט הצפון ב-5 בדצמבר, בו הוצגו הנתונים.

ליאור שילת: כמעט 970 מיליון שקלים מתוך סך כל הצעת התוכנית לצפון יועברו למגזרים הייעודיים.

יעקב ליצמן: אני מניח שגם לחרדים.

אלי אפללו: אותו הדבר.

אלי אפללו: בדקתי את זה.

יעקב ליצמן: אני שואל כי קיבלתי תלונות.

אלי אפללו: אני עומד על זה.

אלי אפללו: הערה לגבי הנושא של פרויקט אורות.

אלי אפללו: לפרויקט זה מועבר תקציב של 15 מיליון שקלים.

אלי אפללו: באורות אין חלוקה אלא יש יתרון של התקציב ואפילו לממשלה אין את החלוקה.

אלי אפללו: אני יודע שיש חילוקי דעות בין מנכ"ל משרד ראש-הממשלה לבין מנכ"ל התיירות וזה דבר שאני חושב שמן הראוי שנדע איך זה מחולק.

אלי אפללו: אני מדבר רק על הסעיף הספציפי הזה.

אלי אפללו: אני מבקש לרשום את בקשתו זו בפרוטוקול כדי שיוכלו להתייחס אליה ואוכל לקבל תשובה.

חיים אורון: לא מסתדרים לי המספרים.

חיים אורון: בפתיח כאן מופיע משרד החינוך ב-20 מיליון שקלים.

ליאור שילת: יש כמה סעיפים של משרד החינוך.

יעקב ליצמן: אנחנו מצביעים.

יעקב ליצמן: ה צ ב ע ה פניות מספר 66 עד 86 – אושרו פנייה מספר 41 ו-42

חיים אורון: אני רוצה לומר לכם שאת ברק, אין לכם ברירה אלא להעביר.

חיים אורון: יש לו הוצאות אבטחה.

חיים אורון: זו הייתה ההחלטה.

חיים אורון: הוא לא יכול לנסוע לחוץ לארץ בלי אבטחה.

יעקב ליצמן: האם חברי הכנסת בעד שנדחה את ההעברות התקציביות לשבוע הבא?

אריאל למדני: אני תקציבן משרד החקלאות.

אריאל למדני: יש פה פניות של פיצוי למגדלי אווזים שסגרו להם את הענף.

יעקב ליצמן: בסדר.

יעקב ליצמן: פנייה מספר 54 ו-55 – משרד החקלאות

אריאל למדני: יש כאן העברה מסעיף 32 לסעיף 33.

יעקב ליצמן: אנחנו מצביעים.

יעקב ליצמן: ה צ ב ע ה פנייה מספר 54 ו-55 – אושרה תודה רבה.

יעקב ליצמן: הישיבה נעולה.